### Resume

Teknisk Udvalg besluttede i sag 47 den 8. marts 2022 at genoptage sagen om busbetjening af Engum og Ressourcecenter Vejle (RCV) herunder finansiering af udvidelsen ved at nedlægge weekendbetjeningen på rute 204 Vejle - Fredericia.

Ændringerne har været sendt i høring. Der er modtaget 8 høringssvar.

### Sagsfremstilling

Når Vejle Kommune indfører elbusser til den 16. oktober 2022 ønsker Teknisk Udvalg at udvide bybusbetjeningen til også at omfatte Engum og Ressourcecenter Vejle. Udvidelsen skal finansieres inden for den nuværende økonomiske ramme. Udgiften foreslås finansieret ved at nedlægge rute 204 Vejle - Fredericia i weekenden.

Forslaget har været sendt i høring i perioden 14. marts til 19. april 2022. Der er modtaget 8 høringssvar.

Sanne Laursen omhandler primært ærgelse over nedlæggelse af rute 204 i weekenden i de berørte områder. Lokalråd, ældrerådet, handicaprådet og borgere mener, at området har mange aktiviteter og institutioner der har gavn af rute 204. Dette med en forsat udvikling af områderne appelleres der til, at afgangene på rute 204 i weekenderne bibeholdes.

Engum lokalråd tilkendegiver glæde over udvidelsen af ruten i deres område.

Se bilag for samtlige høringssvar og forvaltningens bemærkninger.

### Økonomi

Som oplyst i sag 47 den 8. marts 2022 vil ændringerne ikke have økonomiske konsekvenser.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | bybusbetjening udvides til at betjene Engum og Ressourcecenter Vejle, og |
| at | udvidelsen finansieres ved at nedlægge weekendkørslen på rute 204 Vejle - Fredericia. |

### Beslutning

Godkendt.